jkorsvik/nowiki_second_scrape_merged huggingface dataset:
Pseudophotopsidinae

Pseudophotopsidinae er en gruppe av insekter i familien maurvepser (Mutillinae) i ordenen vepser. I Europa er det funnet fire arter.


== Utseende ==
Middelsstore, blanke maurvepser. Kroppen er spredt kledt, men lange, oppstående hår. Hunnene er vingeløse med pæreformet bakkropp.


== Levevis ==
Lite er kjent om biologien til disse vepsene, som for det meste er aktive i skumringen og om natten.


== Utbredelse ==
Gruppen er utbredt i den Gamle verden.


== Systematisk inndeling ==

Orden vepser (vepser, humler, bier og maur) (Hymenoptera)
Underorden stilkvepser (Apocrita)
delgruppe broddvepser (Aculeata)
Overfamilien Vespoidea
Familien maurvepser, Mutillidae  Latreille, 1802
Underfamilien Pseudophotopsidinae
Slekten Pseudophotopsis André, 1896 - 30 arter, fem i Europa:
Pseudophotopsis armeniaca (Skorikov, 1935)
Pseudophotopsis caucasica (Radoszkowski, 1885)
Pseudophotopsis obliterata (Smith, 1855)
Pseudophotopsis schachruda (Skorikov, 1935)
Pseudophotopsis syriaca (André, 1900)


== Kilder ==
Fauna Europaea, utbredelsesdatabase over europeiske dyr: [1]
insectoid.info - oversikt over slektene
Simon van Noort (uten dato) WaspWeb - Afrotropical Pseudophotopsidinae. [2]


== Eksterne lenker ==
(en) Pseudophotopsidinae hos Fauna Europaea 
Diagram over hannens vingeårenett
EM i friidrett innendørs 1979

Det 10. EM i friidrett innendørs ble arrangert 24. og 25. februar 1979 i Wien i Østerrike, i Ferry-Dusika-Hallenstadion.


== Menn ==


=== 60 m ===

Finale 24. februar


=== 400 m ===

Finale 25. februar


=== 800 m ===

Finale 24. februar


=== 1500 m ===

Finale 25. februar


=== 3000 m ===

Finale 25. februar


=== 60 m hekk ===

Finale 25. februar


=== Høydehopp ===

Finale 24. februar


=== Stavsprang ===

Finale 25. februar


=== Lengdehopp ===

Finale 25. februar


=== Tresteg ===

Finale 25. februar


=== Kulestøt ===

Finale 24. februar


== Kvinner ==


=== 60 m ===

Finale 25. februar


=== 400 m ===

Finale 25. februar


=== 800 m ===

Finale 25. februar


=== 1500 m ===

Finale 25. februar


=== 60 m hekk ===

Finale 24. februar


=== Høydehopp ===

Finale 25. februar


=== Lengdehopp ===

Finale 24. februar


=== Kulestøt ===

Finale 25. februar


== Eksterne lenker ==
European Athletic Association
Maik Richter - 10. Hallen-Europameisterschaften 24.-25.02.1979 in Wien / AUT (resultater)
Todor Krastev - Athletics indoor championships 1979 Vienna AUT Ferry Dusika Halle 24.25.2 (resultater)
Marco Minghetti

Marco Minghetti (født 18. november 1818 i Bologna, død 10. desember 1886 i Roma) var en italiensk politiker (historiske høyre). Han var i to perioder (1863-1864 og 1873-1876) Italias statsminister.


== Liv og virke ==
Marco Minghetti undertegnet i 1846 oppropet til Konklavet for valget av den antatt liberal pave, Pius IX. Minghetti ble selv oppnevnt som medlem av Kirkestatens konsultative råd, og statsråd i Antonellis kortvarige regjering. Da Pave Pius IX senere gikk i mot den italienske frigjøringsbevegelsen, trakk Minghetti seg fra regjeringen, og sluttet seg isteden til hæren i Piemonte, som kaptein i generalstaben. 
Årene fra 1848 til 1856 brukte Minghetti til studier og reiser. Statstminister Cavour kalte ham i 1856 til Pariskongressen for å forberede etableringen av Romagnaprovinsen. I 1959 president i den selvstendige regionen Romagnas folkevalgte forsamling.I 1863 etterfulgte han Farini som Italias statsminister. Han inngikk i september 1864 en avtale med Napoleon, der denne aksepterte å evakuere Roma, mens Italia skulle flytte hovedstaden fra Torino til Firenze. Da avtalen møtte voldelig motstand i Torino, ble Minghetti tvunget til å gå av.  


=== Kongedømmet Italia ===
I 1873 ble han på nytt statsminister og samtidig finansminister. Han klarte å holde denne posisjonen til mars 1876, da høyresiden mistet makten i Italia. I sin tid som statsminister brakte han Italia nærmere Østerrike og Tyskland, og reorganiserte både marinen og hæren. Som ansvarlig for finansene klarte han å skape balanse i budsjettene, forøvrig for første gang siden 1860. 
Etter venstresidens maktovertakelse var Minghetti noen år i opposisjon. Mot 1884 sluttet han seg likevel til Depretis initiativ, om å sikre konservativ støtte til liberale regjeringer. Marco Minghetti kom selv aldri tilbake til noen maktposisjon.


== Referanser ==


== Eksterne lenker ==
Marco Mingetti på internettsiden til Italias deputertkammer
Judo under samveldelekene 2002

Judo under de britiske samveldeleker 2002. Judo var en av flere sporter under de syttende samveldelekene som ble arrangert i Manchester i England i perioden 25. juli til 4. august 2002. Det var andre gangen som judo var med på programmet i Samveldelekene. I lekene i 2002 ble det konkurrert i fjorten øvelser, sju vektklasser for menn og sju vektklasser for kvinner. Alle tapende semifinalister fikk bronsemedaljer. England ble beste nasjon med åtte gullmedaljer foran Canada og Australia med to hver.


== Medaljer ==


== Eksterne lenker ==
Commonwealth Games official website
Gymnastikk under Samveldelekene 2002

Gymnastikk under Samveldelekene 2002. Gymnastikk var en av flere sporter under de syttende samveldelekene som ble arrangert i Manchester i England i perioden 25. juli til 4. august 2002. Det var femte gangen gymnastikk var med på programmet i Samveldelekene. Det ble kun konkurrert i turn med 14 øvelser, åtte for menn og seks for kvinner. Australia ble beste nasjon med seks gullmedaljer foran Canada med fire.


== Medaljer ==


== Eksterne lenker ==
Commonwealth Games official website
Thorstein Lunde

Thorstein Lunde (født 1835 i Gausdal, død 1902) var en norsk kjøpmann og politiker.Lunde var født og oppvist i Gausdal, litt vest for Lillehammer der han etablerte seg den 4. juni 1862 på «nordre brua» som kjøpmann i klesbransjen med avdeling på Tretten.  Bystyret ble han innvalgt til i 1869, hvorpå han var byens ordfører i til sammen seks år, i tre adskilte perioder, 1872, 1879–1880 og 1890–1892. Lunde var Venstre-mann.
Da byen i 1894 fikk tilknytning til jernbane på den nyåpnede Lillehammer stasjon, hundre år før de olympiske leker gikk av stabelen samme sted, var det delvis Thorstein's fortjeneste, selv om han ivret for en bane fra Gjøvik, som stoppet på Gjøvik.  Den nye banen gikk fra Hamar til Tretten, der Lunde hadde filial og fikk fraktet direkte fra fabrikkene på kontinentet.Han har en gate oppkalt etter seg på Lillehammer, Thorstein Lundes veg.


== Familie ==
Gårdbruker Amund Torstensen Lunde var hans far. Eli Guttormsdatter Berge hans mor.  Thorstein ble gift med Karen Theoline Davidsdatter Onsum i 1865, som forøvrig var søster av misjonæren Lars Skrefsrud.  Hun levde fra 1841 til 1898.  Datteren Anna Lunde (1870–97) ektet egyptologen William Brede Kristensen, søstersønn av Bjørnstjerne Bjørnson, som var venn av Thorstein. Firmaet «Th. Lunde» ble etter Lundes død overtatt av Anna's bror, sønnen Einar Lunde (1875–1951).  Senere drivere var barnebarnet Eiliv Lunde og oldebarnet Haavard Lunde.


== Referanser ==
Fjodor Glinka

Fjodor Nikolajevitsj Glinka (russisk: Фёдор Николаевич Глинка, født 19. juni 1786 i Sutoki i guvernementet Smolensk i Russland, død 23. februar 1880 i Tver) var en russisk forfatter. Han var bror til Sergej Glinka og onkel til Mikhail Glinka.
Glinka fremtrådte i 1808 med En russisk offisers brev. Som dikter gjorde han seg mest kjent som forfatter av det schwungfulle diktet Trojka med flere. Glinkas største bragder er imidlertid blitt ansett å ligge innen hans kontemplative religiøse poesi, som utmerker seg ved mystisk inderlighet og sterk originalitet. Særlig gjelder dette et arbeid inspirert av Jobs bok.Han deltok i 1805 i slaget ved Austerlitz, og gikk i 1812 atter inn i hæren da trusselen fra Napoléon Bonaparte igjen var overhengende. Han ble da adjutant for greve Miloradovitsj under felttogene mot franskmennene. Senere sluttet han seg til dekabristene, og ble i 1826 forvist til Petrozavodsk. Etter kort tid fikk han vende tilbake.
Hans verk er blitt utgitt i tre bind, 1869–72.


== Referanser ==


== Litteratur ==
Svensk uppslagsbok, Malmö 1932


== Eksterne lenker ==
Glinka, 2. Fedor Nikolajevitj i Nordisk familjebok (2. utgave, 1908)
Vektløfting under samveldelekene 2002

Vektløfting under de britiske samveldeleker 2002. Vektløfting var en av flere sporter under de syttende samveldelekene som ble arrangert i Manchester i England i perioden 25. juli til 4. august 2002. Det var fjortende gangen som vektløfting var med på programmet i Samveldelekene. I lekene i 2002 ble det konkurrert i åtte vektklasser i for menn og syv for kvinner. Det var første gangen som kvinner deltok i vekløfting i samveldelekene. Det ble utdelt tre sett medaljer i hver vektklasse; rykk, støt og sammenlagt. I tillegg var det en øvelse i benkpress for funksjonshemmede for menn. India ble beste nasjon med elleve gullmedaljer foran Kamerun med ti.


== Medaljer ==


== Eksterne lenker ==
Commonwealth Games official website
Liste over stortingsrepresentanter 2021–2025

Liste over stortingsrepresentanter i perioden 2021 til 2025 omfatter alle som ble valgt til Stortinget ved stortingsvalget 13. september 2021.
Det var totalt 169 mandater på valg. 150 av disse var distriktsmandater, og i tillegg ble det valgt ett utjevningsmandat fra hver valgkrets (i alt 19). I samsvar med Grunnlovens paragraf 68, trådte de nye stortingsrepresentantene sammen den første hverdagen i oktober, i dette tilfellet fredag 1. oktober 2021.De 169 mandatene ble fordelt med 48 til Arbeiderpartiet (Ap), 36 til Høyre (H), 28 til Senterpartiet (Sp), 21 til Fremskrittspartiet (FrP), 13 til Sosialistisk Venstreparti (SV), 8 til Venstre (V), 8 til Rødt (R), 3 til Miljøpartiet De Grønne (MDG), 3 til Kristelig Folkeparti (KrF) og 1 til det nye partiet Pasientfokus (PF), som bare stilte liste i Finnmark. Rødt kom for første gang over sperregrensen på 4 %, og partiet fikk derfor delta i fordelingen av utjevningsmandater. KrF kom for første gang under sperregrensen, men fikk innvalgt tre distriktsrepresentanter.De 19 utjevningsmandatene ble fordelt med fem mandater hver til SV og Venstre, fire hver til Fremskrittspartiet og Rødt og ett til Høyre.Den nye fylkesinndelingen fra 1. januar 2020, som følge av regionreformen, gjorde at valget i 2021 i motsetning til de foregående ikke hadde samsvar mellom fylker og valgdistrikter. § 57 i Grunnloven sier fortsatt at: «Riket er inndelt i 19 valgdistrikt.» Valgloven ble endret 4. juni 2018, slik at de 19 fylkene som eksisterte før regionreformen, fremdeles er valgdistriktene i stortingsvalget.Som følge av valget tiltrådte Jonas Gahr Støres regjering (Ap, Sp) 14. oktober 2021. Hansen, Eva KristinEva Kristin Hansen (Ap) ble valgt til stortingspresident ved Stortingets konstituering. Hun trakk seg etter kort tid, og Masud Gharahkhani (Ap) overtok embetet 25. november.


== Representantene ==
Kvinneandelen blant de valgte representantene var 45 prosent (76 kvinner og 93 menn). Gjennomsnittsalderen ved valgperiodens start var 45,7 år. De yngste representantene var Åse Kristin Ask Bakke (Ap, Møre og Romsdal) og Tobias  Drevland Lund (R, Telemark), begge på 25 år. Carl I. Hagen (FrP, Oppland) var eldst, 77 år.Gro-Anita Mykjåland sto øverst på Senterpartiets lister både i Aust-Agder og Vest-Agder. Hun ble valgt inn fra begge distriktene. Etter Grunnlovens § 63 skal representanten da velge hvilket valg hun tar imot, og Mykjåland valgte Aust-Agder.Første kolonne i tabellen under angir hvor i stortingssalen representantene sitter (sete nummer 1 er foran til venstre sett fra talerstolen). Andre kolonne angir rekkefølgen innen den enkelte valgkrets. Utjevningsmandatene er markert med rosa farge i tabellen.


== Referanser ==
Parsing

Parsing eller syntaktisk analyse er betegnelse på den prosess som analyserer en streng med symboler, enten i naturlige språk eller programmeringsspråk i henhold til reglene i en formell grammatikk. Ordet parsing kommer  av latin pars (orationis), som betyr ordklasse.Tradisjonell setningsparsing innenfor lingvistikken blir ofte utført som en metode for å forstå den eksakte meningen i en setning, noen ganger med hjelp av setningsdiagrammer. Den ivektlegger vanligvis viktigheten av grammatiske skiller slik som mellom subjekt og predikat.
Innenfor informatikken brukes begrepet til å referere til den formelle analyse som en datamaskin foretar av en setning eller en streng av ord. Denne brytes opp i bestanddeler, og resulterer i et parsertre som viser deres syntaktiske relasjon til hverandre, og som også kan inneholde semantisk eller annen informasjon. Parsing brukes til analyse av programmeringsspråk, og refererer til den syntaktiske analyse av den innmatede koden i kompilatorer og kommandotolker.
Begrepet brukes også i psykolingvistikk for å beskrive språkoppfattelse. Parsing refererer her til måten mennesker analyserer en setnings eller en frases grammatiske bestanddeler. Begrepet er spesielt vanlig når man diskuterer fortolkning av garden-path sentences.


== Se også ==
Dependensparsing


== Referanser ==
Knud Østergaard

Knud Charles Elvig Østergaard (født 21. mars 1922 i København, død 27. november 1993) var en dansk politiker (KF).
Han deltok i motstandsbevegelsen under okkupasjonen, og tok en militær utdannelse. Han oppnådde rang av oberstløytnant. Østergaard var sjef for Hjemmeværnsregion I i Aalborg 1975–1986.Østergaard var viseborgermester i Aalborg 1958–1966 og valgt til Folketinget fra Nørresundby krets i Nordjyllands amtkrets og senere fra Herning krets i Ringkjøbing amtskrets i periodene 1964–1973 og 1981–1990. Østergaard var forsvarsminister i Hilmar Baunsgaards regjering i 1971, formann i den konservative folketingsgruppen under Poul Schlüters regjeringer 1982–1988 samt trafikkminister under Schlüter 1989–1990.Fra 1960- til 1980-årene var Østergaard delegat til FNs generalforsamling, Europarådets parlamentariske forsamling og NATOs parlamentariske forsamling, i sistnevnte som visepresident 1970–1971.Østergaard var kommandør av Dannebrogordenen fra 1980.


== Referanser ==


== Eksterne lenker ==
(en) Knud Østergaard hos Europarådets parlamentarikerforsamling
Aleksander Moberg

Aleksander Bjerke Moberg (født 28. november 1988) er en norsk barnestjerne.
Moberg eller «@lek» som artistnavnet hans var, vant den norske Melodi Grand Prix Junior-finalen i 2004 med låten «Det er en stjerne jeg skal bli». Med seieren representerte han Norge på hjemmebane i Junior Eurovision Song Contest 2004 i Lillehammer.


== Junior Eurovision Song Contest 2004 ==
Med seieren i MGPjr 2004 representerte han dermed Norge på hjemmebane i Junior Eurovision Song Contest 2004 i Lillehammer. Han var nummer fem ut på scenen, etter Sveits og før Frankrike. Da Frankrike hadde gitt sine poeng, lå Moberg på sisteplass med null poeng helt til land nummer 14. Danmark ga ham sju poeng og havnet på en 14. plass. Da land nummer 16. Sverige ga sine poeng, fikk Moberg fem poeng og havnet på en 13. plass. Da alle landene hadde gitt sine poeng, fikk han en 13. plass og 12 poeng. Dette var Norges andre 13. plass på rad.Vinneren ble Spania.


== VG-lista ==
I 2005 toppet han VG-lista med sangen «Eneste for meg».


== Eksterne lenker ==
Sjarmerte seg til topps Drammens Tidende
Ottar Andersen

Ottar Andersen (født 27. april 1888 i Engerdal, død 20. mars 1975) var lærer, bygdebokforfatter og ordfører i Engerdal 1926–28, 1932–37 og en kort periode etter freden i 1945.Han tok underoffiserskole på Oscarsborg 1911 og gikk på Elverum lærerskole 1911–13. Deretter var han lærer i Søre Osen og Elverum før han i 1922 vendte hjem til grenda Hylleråsen i Engerdal, hvor han ble bureiser på småbruket Hyller. Han arbeidet dertil som lærer i Heggeriset/Hylleråsen skolekrets resten av sitt yrkesaktive liv, til 1955. Hans far Ole hadde vært lærer i samme skolekrets før ham. Han var bror av fysikkprofessoren Egil Andersen Hylleraas.
Han satt i kommunestyret fra 1926 til 1959, minus krigsårene. Først representerte han Det Radikale Folkeparti (Arbeiderdemokratene), fra 1931 sto han på en fellesliste for DRF og Venstre, og fra 1951 en ren Venstre-liste. Han var varaordfører i den siste perioden. Han hadde flere andre verv, blant annet som formann i Engerdal e-verk.Som pensjonist skrev han Engerdal bygdebok i 3 bind (1969–71), og bidro til andre bøker.


== Referanser ==
Knut Omang

Knut Omang (født 10. januar 1886 i Engerdal, død 19. mars 1960) var i en kort periode ordfører i Engerdal 1931.Han ble valgt inn i kommunestyret for Arbeiderpartiet i 1926, og satt fram til 1937. Han ble valgt til varaordfører i 1928, og fungerte som ordfører i tre måneder etter Kristian Lians død i oktober 1931. Han var også varaordfører i det midlertidige kommunestyret våren og sommeren 1945.Han var bror av Peder Omang, som hadde en lignende kort periode som ordfører i 1919. Knut Omang var bureiser på småbruket Bekkevold i Gløtvola-grenda.


== Referanser ==
Reodor Wardenær

Reodor Wardenær (født 2. mai 1921, død 3. november 1984), var ordfører i Engerdal 1948–51 og 1960–63. Han representerte Arbeiderpartiet.
Wardenær arbeidet som forretningsfører for trygdekontoret i kommunen. Han satt i kommunestyret fra 1948 til 1963, og var ordfører den første og den siste perioden. I hans siste periode ble rådhuset i Engerdal bygget.


== Referanser ==
Ludvig H. Faye

Ludvig Hope Faye (født 4. mars 1931, død 1. juni 2017) var en norsk rektor og politiker (H).Han var Mandals ordfører fra 1972 til 1975 og Vest-Agders fylkesordfører fra 1988 til 1995. Da han gikk av som fylkesordfører hadde Faye hatt 35 år i kommune- og fylkespolitikk og vært medlem av Vest-Agder fylkesting i 20 år. Fra 1977 til 1981 var han vararepresentant til Stortinget.Han ble tildelt Kongens fortjenstmedalje i 2009.Han var sønn av Gunnar Havig Faye, som var lærer, speiderleder og aktiv i misjonsarbeidet i Norsk Luthersk Misjonssamband, og hustru Astrid Hope. Morfaren var lekpredikanten og misjonssambandets generalsekretær Ludvig Hope, og morbroren var stortingsmannen Sverre Hope. Farfaren var sogneprest Jacob Aall Faye, og oldefaren (farmors far) var lensmann og stortingsmann Christian Møinichen Havig.


== Referanser ==


== Eksterne lenker ==
(no) Ludvig Hope Faye hos Stortinget 
(no) Ludvig Hope Faye hos Norsk senter for forskningsdata
Ivar Dahle

Ivar Henriksson Dahle  (1877–1949) var en norsk lærer og politiker.Dahle var lærer og kirkesanger i Heidal i Oppland fra 1903. Han var ordfører i tidligere Heidal kommune i til sammen 24 år. Han satt som ordfører i to perioder, fra 1. januar 1911 til 31. desember 1925 og igjen fra 1. januar 1929 til 31. desember 1937.Han satt også som vararepresentant til Stortinget i perioden 1934 til 1936.


== Referanser ==
John Sand

John Sand (født 28. november 1894 i Engerdal, død 17. januar 1967) var ordfører i Engerdal 1938–40 og 1946–47. Han huskes også som fluebinder med firmaet Flyfishing Company.Han ble valgt inn i kommunestyret for Arbeiderpartiet i 1926, og satt fram til 1947. Han trakk seg fra politikken da han ble herredskasserer i 1947. Fra 1951 var han formannskapssekretær.Sønnen Erling Sand videreførte firmaet med fluebinding.


== Referanser ==
Rhopalomutillinae

Rhopalomutillinae er en gruppe av insekter i familien maurvepser (Mutillinae) i ordenen vepser. I Europa er det funnet fire arter.


== Utseende ==
Små, avlange maurvepser, fint og kort hårete. Som vanlig hos denne familien er det stor forskjell i utseende mellom kjønnene. Hannene er fullt vingede, gjerne svarte, med en tydelig "stilk" mellom for- og bakkropp (propodeum og gaster). Hunnene er vingeløse, kan minne om kortbeinte maur, gjerne rødlige på farge, kroppsformen langstrakt sylindrisk. På bakkroppen er det fire ryggplater, den andre av disse er nesten like langt som de andre tre til sammen. Hannene er også betydelig større enn hunnene (over 5 millimeter for hannene, 2-3 millimeter for hunnene).


== Levevis ==
Larvene utvikler seg som ektoparasitter npå larver eller pupper av andre insekter, mest Vepser. Under paringen bærer den store hannen den lille hunnen med seg, også i flukt.


== Utbredelse ==
Gruppen er utbredt i Afrika og Sørøst-Asia.


== Systematisk inndeling ==

Orden vepser (vepser, humler, bier og maur) (Hymenoptera)
Underorden stilkvepser (Apocrita)
delgruppe broddvepser (Aculeata)
Overfamilien Vespoidea
Familien maurvepser, Mutillidae  Latreille, 1802
Underfamilien Rhopalomutillinae  Schuster, 1949
Slekten Rhopalomutilla André, 1901


== Kilder ==
Simon van Noort (uten dato) WaspWeb - Afrotropical Rhopalomutillinae [1]
insectoid.info - oversikt over slektene


== Eksterne lenker ==
(en) Rhopalomutillinae hos NCBI 
(en) Kategori:Rhopalomutillinae – bilder, video eller lyd på Wikimedia Commons
Svevning

Svevning er et akustisk fenomen som opptrer når to toner med nesten samme frekvens (tonehøyde) klinger samtidig, og høres som en periodisk veksling i lydstyrken. Det utnyttes ved stemming av to strenger til samme tone: Vekslingene blir langsommere og opphører helt når strengene har fått nøyaktig samme frekvens. Svevning kan også demonstreres med to tonegeneratorer. Fenomenet må ikke forveksles med resonans, selv om de to fenomenene kan forekomme sammen. Svevning er en form for interferens (overlagring) og forekommer med alle slags bølger.


== Andre former for svevning ==
På sjøen kan vi oppleve at to sett med nesten jevnstore bølger (to bølgetog) går tilnærmet parallelt og med nesten samme fart, og så ser ut til å slå seg sammen i et tredje bølgetog med større bølger med stor bølgelengde. Bevegelige striper på TV-skjermen skyldes interferens mellom signaler fra to sendere som sender med nesten samme frekvens og er altså en form for svevning.


== Svevning i praksis ==
Mange slags lydkilder kan forårsake svevning, vesentlig hvis lydene har en viss rentonekarakter. Den høres ofte som en pulserende lyd. Hvis de to dominerende tonene har frekvenser f.eks. på 920 og 900 Hz, får svevningen en frekvens på 20 Hz. Den kan dermed oppfattes som en svært lavfrekvent buldring (basstone).
	      Svevning kan forårsakes av f.eks. to vifter eller kompressorer som står ved siden av hverandre. I støyregelverket bestemmes som regel grenseverdiene for tillatt støy etter antall desibel (dB). I likhet med rentone kan svevning gjøre støyen mer plagsom enn antall dB tyder på.


== Referanser ==


== Eksterne lenker ==
Javaprogram, MIT
Frognerhøiveien (Oslo)

Frognerhøiveien var en vei på Frogner i Oslo. Den gikk fra Frogner plass og forbi eiendommen Frognerhøi til Tidemands gate nær Gyldenløves gate. Veien ble bortregulert i 1890-årene.


== Litteratur ==
Knut Are Tvedt, red. (2010). «Frognerhøiveien». Oslo byleksikon (5. utg.). Oslo: Kunnskapsforlaget. s. 182. ISBN 978-82-573-1760-7.
Ladestredet (Oslo)

Ladestredet eller Ladestrædet var en vei i Oslo mellom ladene (lagrene) på Hammersborg, der Trefoldighetskirken ble oppført i 1850-årene. Veien ble bortregulert ved den anledning, og ladene ble flyttet lenger nord, jf. Ladegangene. Ladestredet kan ses på enkelte gamle kart.


== Referanser ==


== Kilder ==
Knut Are Tvedt, red. (2010). «Ladestredet». Oslo byleksikon (5. utg.). Oslo: Kunnskapsforlaget. s. 324. ISBN 978-82-573-1760-7.
Eva Norén Eriksen

Eva Elisabeth Norén Eriksen (født 1965) er en norsk lokalpolitiker som i perioden 2015 til 2019 var ordfører i Røyken kommune for Høyre. Hun etterfulgte Rune Kjølstad som Høyre-ordfører i kommunen. Røyken kommune ble slått sammen med Hurum og Asker 1. januar 2020 og hennes etterfølger ble dermed ordføreren i den nye store kommunen Asker, Lene Conradi. 
Eriksen var i perioden 1999-2008 gruppeleder for Bygdelista i Røyken. Hun har tidligere også vært leder av idrettslaget ROS. Hun er aktiv i Lions kvinner.


== Referanser ==